Uutisissa: Maa, joka on maailman tiukimpia muslimimaita -
ja jossa kristinusko kasvaa nopeimmin.
Entiset muslimit vaarantavat henkensä -
tunnustaakseen julkisesti uskonsa Jeesukseen.
Lisäksi: Tuhoisa maanjäristys ravisteli Indonesiaa.
Lentokone pakeni tuhoa täpärästi.
Lentäjä kiittää siitä sanomaa, jonka hän sai Pyhältä Hengeltä.
Ja: Vihan kuluttama radikalisti huomasi olevansa juuri se, -
mitä hän halveksi. Siitä käynnistyi henkilökohtainen kriisi, -
joka muutti hänet.
KRISTILLISEN MAAILMAN UUTISET
Hei ja tervetuloa! Olen George Thomas. Wendy Griffith on matkoilla.
Kristinusko kasvaa Iranissa nopeam- min kuin missään muussa maassa.
Kymmenettuhannet hylkäävät islamin, joka on maassa valtauskonto.
Sain hiljattain seurata uskovien ryhmän kastetilaisuutta.
Eräänä perjantaina hiljattain Teheranista 970 kilometriä itään -
Afganistanin ja Turkmenistanin rajan tuntumassa -
20 iranilaista valmisteli salaa matkaa rajan yli.
Turvallisuussyistä emme paljasta heidän henkilöllisyyttään.
Olen odottanut tätä hetkeä lähes yhdeksän vuotta.
Valmistelut kestivät kuukausia. Ne olivat täynnä vaaroja.
Hartain toiveeni.
Afarin auttoi matkan järjestelyissä.
Jos Iranin hallinto kuulee jonkun vaihtaneen uskontoa, -
se yrittää tukkia henkilön suun.
Valtaosalle islamin hylkääminen tuli kalliiksi.
Hallinto pelottelee, vangitsee, irti- sanoo kristittyjä töistä ja koulusta -
ja käyttää monia muita taktiikoita estääkseen heitä evankelioimasta.
Afarin tiesi, että matka voi tuoda ongelmia.
CBN News tapasi ryhmän pian sen poistuttua Iranista.
Raportin arkaluonteisuuden takia CBN News ei paljasta -
juttuun liittyviä paikkakuntia eikä henkilönnimiä.
He kävivät ulkomailla tämän vuoksi.
Kaikki kaksikymmentä kävi kasteella.
Jos Iranin hallinto kuulisi, että joku on käynyt kasteella, -
hänet vangittaisiin automaattisesti.
Siksi ryhmä halusi kasteelle Iranin ulkopuolella.
Nuoret ja vanhat kastettiin yksi kerrallaan.
Miehiä, naisia ja lapsia.
He kielsivät Muhammedin ja tunnustivat uskonsa Jeesukseen -
kastetilaisuutta varten vuokratussa uima-altaassa.
Fariborz, 53, on odottanut tätä kymmenen vuotta.
Tulin uskoon 43-vuotiaana.
Iranissa oli vaarojen takia mahdotonta päästä kasteelle. Uskoni on nyt ehyt.
16-vuotias Sata otti Kristuksen vastaan neljä vuotta sitten.
Tulin uskoon nähtyäni Jeesuksen unessa.
Kun minut aamulla kastettiin, Pyhä Henki tuli ylleni uudella tavalla.
Kokonaisia perheitä kastettiin.
Tuntuu tosi hyvältä. Olen tosi onnellinen, samoin koko perheeni.
On huomionarvoista, että valtaosa kastetuista tulee Mašhadista, -
joka on Iranin kolmanneksi suurin kaupunki -
ja šiialaisuuden pyhimpiä kaupunkeja.
Entinen muslimi Elahe: Koraani herätti kysymyksiä, ei niinkään vastauksia.
Oli oikea aika käydä kasteella.
Jumala on kasvattanut uskoani näinä 11 vuotena, jotta kestän ahdingon.
Asiantuntijoiden mukaan Elahen ja muiden todistus osoittaa, -
että Jumalan työ etenee Iranissa.
Missään ei ole nähty näin suurta maanalaisen seurakunnan kasvua.
Iranilaissyntyinen Mike Ansari on Mohabat TV:n toiminnanjohtaja.
Vuonna 2006 se oli ensimmäinen farsinkielinen kristillinen kanava, -
joka näkyi ympäri vuorokauden.
Kastetuista valtaosa tuli uskoon katsottuaan Mohabat TV:tä.
Osa odotti kasteelle pääsyä vuosia.
He haluavat kertoa maailmalle, että he kuuluvat Jeesukselle.
Että vanha on kuollut ja he ovat uusi luomus.
Ansarin mukaan monet iranilaiset, etenkin nuoret, ovat pettyneet islamiin.
Ennätysmäärä katsoo kanavaa tutustuakseen kristinuskoon.
Noin 16 miljoonaa iranilaista on katsonut ohjelmiamme ainakin kerran-
satelliittitelevision tai mobiililaitteen kautta.
Se on noin 20 prosenttia Iranin asukkaista. Valtava määrä siis.
Mohabat on yksi neljästä satelliittikanavasta, -
jotka lähettävät ympärivuorokautista ohjelmaa Iraniin.
Emme tunteneet muita uskovia. Kukaan ei ollut auttamassa.
Kasvoimme vain Mohabat TV:n ja Pyhän Hengen avulla.
Nathan Rostampour johti kotiseurakuntaa Iranissa 10 vuotta.
Hänen piti paeta uskonvainoja.
Nyt hänellä on Mohabat TV:ssä kotiseurakuntia varustava ohjelma.
Ohjelmassa kerrotaan evankeliumia -
sekä varustetaan kotiseurakuntia ja johtajia.
Kristinuskon kasvua tutkivat sanovat, -
että kristinusko kasvaa vahvimmin Iranin islamilaisessa tasavallassa.
Edward Hovsepian kutsuu sitä ihmeeksi.
Hänen veljensä, helluntaipastori Haik Hovsepian -
murhattiin Iranissa uskonsa takia vuonna 1994.
Edward sanoo, ettei hallinto ole voinut pysäyttää kristinuskon kasvua.
Hallinto pelkää Raamattua. Se tajuaa, että kristinusko vetoaa iranilaisiin.
Hallinto vainoaa heitä, mutta ihmisiä tulee uskoon enemmän ja enemmän.
Yhteyden, opetuksen ja rohkaisun päivien jälkeen -
20 uskovaa palasi Iraniin täynnä virtaa ja sitoumusta -
kertoa Kristuksen rakkaudesta.
Ansari toivoo kuvien rohkaisevan kristittyjä, -
että Jumala liikkuu iranilaisten sydämissä.
Iranista tulee paljon hyviä uutisia. Meidän tulee iloita niistä.
Toivomme niiden rohkaisevan lännen kristittyjä, -
että Jumala elää muslimien keskellä ja tekee suurenmoista työtä.
Jatketaan rukousta Iranin kansan puolesta.
Pysytään Lähi-idässä. Saudi-Arabia on ollut uutisotsikoissa -
Washington Post -toimittaja Jamal Khashoggin murhan takia.
Hänet murhattiin Saudi-Arabian Istanbulin-konsulaatissa.
Saudi-Arabian mukaan hän kuoli nyrkkitappelussa, -
mutta tiettävästi kuolemanpartio tappoi hänet ja paloitteli ruumiin.
Khashoggi kritisoi Saudi-Arabian sortopolitiikkaa.
Poliittinen vapaus on Saudi-Arabiassa niukkaa, uskonnonvapaus olematonta.
Seuraani liittyy Emily Jones. Kyselit hiljattain asiantuntijalta, -
millaista on kristittyjen elämä Saudi-Arabiassa.
Open Doorsin David Curry sanoo, että kristityt ovat siellä hengenvaarassa.
Hän kertoi Worldbeat-ohjelmassa, -
mikä on Kristuksen seuraamisen hinta Saudi-Arabiassa.
David, voisitko kertoa, -
millaista on kristittyjen ja muiden ei-muslimien elämä Saudi-Arabiassa?
Kristityt ovat kovassa puristuksessa Saudi-Arabiassa.
Kaikkea kontrolloidaan. Siellä ei voi painaa Raamattuja.
Saudikansalainen ei saa omistaa Raamattua.
Myös muiden on vaikeaa käydä kirkossa tai omistaa Raamattua.
Uskontoja valvotaan tiukasti. On vain yksi sallittu tapa nähdä asiat.
Maa on sijalla 12 Open Doorsin World Watch -listalla.
Meille Saudi-Arabia on erittäin ongelmallista aluetta.
Se on ollut tärkeä taustavaikuttaja islamilaiselle ääriajattelulle -
viime vuosikymmenenä ja kauemminkin.
Se rahoittaa madrasoja, joissa opetetaan wahhabismia.
Ne ovat levittäneet ja rahoittaneet vihan teologiaa -
Egyptissä, Afrikassa ja eri puolilla maailmaa.
Saudi-Arabiasta levitetään wahhabismia, -
jonka piirissä ovat syntyneet al-Qaida -
ja moni muu viime vuosien terrorismisuuntaus.
Montako kristittyä Saudi-Arabiassa on? Onko olemassa virallista lukua?
Paljonko on islamista kristinuskoon kääntyneitä?
Kukaan ei tiedä, paljonko Saudi-Arabiassa on kristittyjä, -
sillä julkinen tunnustautuminen on mahdotonta. Tiedämme, että heitä on.
Tiedämme, että he haluavat käsiinsä Raamattuja.
On tapoja kiertää järjestelmä, -
jotta pääsee kosketukseen evankeliumin kanssa -
esimerkiksi median ja internetin kautta.
Mutta syynä ei ole salliva saudihallinto ja -kulttuuri.
Ne yrittävät estää sen kaikin keinoin.
Saudi-Arabia on hyvin vaikea maa kristityille.
Ei vain maan rajojen sisäpuolella vaan myös rahoituksen kautta.
Siksi ehdot, joita Yhdysvallat esittää liittolaiselleen, korostuvat.
Olemme ajaneet asiaa yhteyksissä Saudi-Arabiaan.
Selvästikin sitä pitää painostaa höllentämään uskonnonvapauksia.
Naapurimaa Bahrain on alkanut avautua ja helpottaa tilannetta.
Saudi-Arabiakin voi seurata perässä.
Toivottavasti siitä käydään keskusteluja nyt, -
kun alueella myrskyää poliittisesti.
Tiedämme, että kristittynä oleminen on vaarallista Saudi-Arabiassa.
Miten vaikeaa evankeliumin levittäminen on siellä?
Miten seurakunnat evankelioivat Saudi-Arabiassa?
Monissa osissa muslimimaailmaa, myös Saudi-Arabiassa, -
toimii maanalainen seurakunta.
Evankeliumi liikkuu henkilöltä henkilölle. Raamattuja jaetaan salaa.
On järjestöjä ja eri tapoja, -
joilla yritämme rohkaista ihmisiä lukemaan Raamattua -
ja päättämään itse, mihin he uskovat, Saudi-Arabiassa ja muualla.
Usein unohdetaan, että valtaosalla maailman asukkaista -
ei ole samoja vapauksia kuin meillä USA:ssa. Saudi-Arabia on yksi maa, -
jossa Raamatun omistamisesta voi saada kuolemantuomion -
tai joutua suvun hylkäämäksi. Saudihallinto on luonut järjestelmän, -
joka tukahduttaa seurakuntaa. Ainakin yrittää.
Seurakunnat toimivat salaa maan alla -
kaikkialla Lähi-idässä, myös Saudi-Arabiassa.
Saudi-Arabian kristityt tarvitsevat rukouksiamme.
Worldbeat-ohjelma tutustuttaa eri maihin ja auttaa meitä rukoilemaan.
Se on tärkeä osa ohjelmaa. Emily ja mitä luotsaamme sitä -
joka torstai CBN Newswatchissa ja CBN:n Facebook-sivulla.
Kiitos, että olit mukana. Tulossa: -
Ihmeellinen pako, joka melkein jäi toteutumatta.
Miten Pyhä Henki pelasti lentokoneen tuhoisasta maanjäristyksestä.
Kaikkivaltias on siunauksen Jumala. Hän tahtoo aina siunata omiaan.
Miten saada siunaus? Mitkä periaatteet avaavat salaisuuden?
Pat Robertson opettaa, miten avata siunausten tulvaportit elämässäsi.
Tulee osata olla siunattavana.
Opi, mitä Raamattu sanoo siunauksen liitosta, siunauksen laeista -
ja Jumalan siunausten esteistä.
Jeesuksen sanat toimivat kuin painovoima.
Jos noudatamme näitä lakeja, saamme siunauksia.
Kuulet tositarinoita ihmisistä, -
joiden elämän Jumalan siunaus pelasti ja muutti.
Lääkäritkin tunnustivat, että se oli ihme.
Soita tai käy osoitteessa cbn.com -
ja ryhdy CBN:n kumppaniksi, niin saat opetuslevyn tänään.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei taas! Jeesus-filmi ohitti uuden rajapyykin.
Se on nyt käännetty 1 700 kielelle.
Uusin käännöskieli on cheke holo.
Sitä puhutaan Salomonsaarilla eteläisellä Tyynellämerellä.
Filmi aiotaan kääntää kymmenille kielille vuoteen 2025 mennessä, -
jotta ihmiset voivat kuulla Jeesuksesta omalla kielellään.
Indonesiassa oli syyskuussa voimakas maanjäristys.
Yksi lentokone nousi ilmaan täpärästi ennen järistystä.
Indonesialaislentäjä sanoo kuulleensa Jumalalta varoituksen, -
joka pelasti hänen ja 148 matkustajan hengen. Lucille Talusan jatkaa.
Annan Sinulle kunnian sen vuoksi kuka olet.
Kristitty lentäjä Ricoseta Mafella hyräilee ylistyslauluja lentojen aikana.
Hieman ennen järistystä ja tsunamia hän koki, että pitää laulaa kovaa.
Sen vuoksi kuka olet
Jumala ikään kuin kehottaa ylistämään.
Kapteeni kertoo, että Paluun saavuttaessa kaikki näytti normaalilta.
Ainoastaan kova tuuli pakotti hänet kiertelemään ennen laskeutumista.
Kone laskeutui yhdeksän minuuttia myöhässä. Matkustajat poistuivat.
Mafella valmistautui seuraavaan lentoon. Ääni kuului taas.
"Lähde pois tästä paikasta. Nouse ajoissa."
Mafella pohti, oliko se hänen mielikuvitustaan vaiko jotain muuta.
Hän totteli ja nosti koneen ilmaan kolme minuuttia etuajassa.
Tuo päätös kirjaimellisesti pelasti hänen ja 148 matkustajan hengen.
Järistys alkoi Donggalan alueella kello 17.55.
Kone työnnettiin kiitotielle kello 17.52.
Järistys magnitudia 7,4―7,7 iski Paluun -
heti koneen noustua.
Nuo kolme minuuttia olivat ratkaisevat.
Mafellan koneen päästyä ilmaan -
lennonjohtotorni alkoi sortua voimakkaan järistyksen seurauksena.
Lennonjohtaja Anthonius Agung joutui hyppäämään alas 4. kerroksesta.
Hän oli sankari. Ikävä kyllä hän kuoli vammoihinsa.
Kapteeni Mafella ja matkustajat eivät tienneet, mitä oli menossa alhaalla.
Myöhemmin Mafella tajusi, että hänen kännykkäänsä oli taltioitunut aaltoja, -
joista syntyi Keski-Sulawesiin iskenyt tsunami.
Kiitotiehen repeytyi railoja. Niistä syvin on 1,5―2 metriä.
Maa vettyi kiitotien takana. Kaikki tapahtui heti koneeni noustua.
Mafella on iloinen, että hän oli kuuliainen.
Kiitos Jumalalle!
Jumala kertoo kaikki asiat.
Sekunnin tai kahden viivästyskin voi olla tuhoisa.
Minun ei tarvitse todistella, että Jumala elää ja että Hän on läsnä.
Olen nähnyt sen. Se riittää minulle.
Lucille Talusan, Palu, Indonesia.
Kiitos, Lucille. Tulossa: -
Mitä teet, kun huomaat olevasi se, mitä eniten vihaat?
Erään miehen identiteettikriisi johtaa uskoon ja vapauteen.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Teimme neljää työtä. Mikään ei sujunut. Mutta uskomme ei horjunut.
Silloin Jumala alkoi puhua kaivoprojektista.
TOSITARINOITA IHMEISTÄ
Parin päivän kuluttua saimme palautuksen vakuutusmaksuista.
Tämä vuosi on ollut räjähdysmäistä kasvua.
Kun auttaa muita, saa itse palkinnon.
Tilaa Pat Robertsonin uusi "Miraculous Blessings" -opetus.
Kuvittele saavasi yllättäen tietää, ettet olekaan se, kuka luulet olevasi, -
ja oletkin se, jota vihaat. Niin kävi eräälle äärioikeistolaiselle Unkarissa.
Dale Hurd kertoo miehen kriisistä ja ihmeellisestä muutoksesta.
Tämä mies oli unkarilaisen kiistellyn Jobbik-puolueen nouseva tähti.
Jobbikia pidetään fasistisena ja antisemitistisenä.
Alle 30-vuotias Csanád Szegedi oli matkalla puolueen johtajaksi.
Liityin Jobbikiin vuonna 2003, kun puolueen perustuksia rakennettiin.
Olin sen jäsen yhdeksän vuotta.
Olin varapuheenjohtaja kuusi vuotta ja Euroopan parlamentissa v:sta 2009.
Szegediä on kutsuttu antisemiitiksi. Hän kiisti sen haastattelussa.
Kun liityin Jobbikiin, olin välinpitämätön juutalaisten suhteen.
Minulle juutalaiset ja holokausti olivat yhdentekeviä.
En pitänyt holokaustia Unkarin kansan tragediana.
Ahmin antisemitististä kirjallisuutta.
Szegedi kuului antisemitistiseksi luonnehditun puolueen johtoon.
Hänen puheensa osoittavat, ettei hän pitänyt juutalaisista -
vaan suhtautui heihin epäillen.
Kaikki muuttui, kun hän kuuli itsestään jotain yllättävää.
Csanád Szegedi oli juutalainen.
Internetissä alkoi pyöriä huhu Szegedin juutalaisista juurista.
Hän meni 94-vuotiaan isoäitinsä luo. Tämä oli salannut juutalaisuutensa.
Hän avautui ja kertoi elämästään. Hänet oli lähetetty Auschwitziin.
Koko sukumme oli tapettu.
Miten sen muutti näkemystäsi holokaustista? - Olin järkyttynyt.
Ensinnäkin tajusin, että holokausti oli todella tapahtunut.
Tietämättä, mitä tehdä, hän yritti ensin salata asian -
ja olla kuin mitään ei olisi tapahtunut. Pian hän tajusi ettei voinut jäädä.
Ymmärsin, etten voi olla järjestössä, jossa annetaan tilaa antisemitismille.
Mitä teet, kun huomaat olevasi juuri se, mitä vihaat?
Csanád muuttui.
Szegedi otti yhteyttä rabbi Kovesiin, joka luuli juttua vitsiksi.
Kun tapasin Csanádin ensikertaa, tunteeni olivat sekalaiset.
Edessäni oli mies, -
joka oli nähty vuosia Jobbikin keulahahmojen joukossa.
Toisaalta edessäni istui rikkinäinen ihminen, -
joka tajusi mitä oli tehnyt ja joka näki muutostarpeen -
muttei tiennyt, miten se tapahtuu.
Csanád alkoi käydä synagogassa. Aluksi jotkut karttoivat häntä.
He lähtivät pois, kun hän saapui. Mutta hän sai myös ystäviä.
Hän tutustui synagogassa hepreaan, kosheriin ja sapattiin.
Miten elämäsi muuttui kuultuasi juutalaisista juurista?
Se muutti kaiken. Kuin olisi syntynyt uudesti. Muutoksia tapahtuu yhä.
Minun piti hylätä arvojärjestelmä, joka minulla oli 30-vuotiaaksi.
Piti kaivaa esiin muutoshalu.
Uuden elämän kohokohtia oli tämänvuotinen Israelin-matka -
vaimon kanssa sekä käynti holokaustimuseossa ja Itkumuurilla.
Israeliin saavuttuani minulle esitettiin turvatarkastuksessa kysymyksiä.
Virkailija kysyi, olenko juutalainen.
Ensikertaa elämässäni pystyin vastaamaan, että kyllä olen.
Millaista on oppia juutalaisuudesta?
Koen, että olen hengellisesti oikealla tiellä. Voi päästä lähemmäs Jumalaa.
Koen ensikertaa, että teen elämässäni oikein.
Elämäni on ollut täynnä uskomattomia ihmeitä, -
mutta uskon, että jokainen, joka valitsee Jumalan tie, näkee ihmeitä.
Dale Hurd, Budapest, Unkari.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
CBN:n Orvon lupaus auttaa lapsia väkivallan repimässä Etelä-Sudanissa.
Järjestö osoittaa tuhansille lapsille Kristuksen rakkautta -
tarjoamalla yösijan, koulutusta ja ruokaa.
Lapset tulevat pelokkaina, varautuneina ja arkoina, -
mutta työntekijät auttavat heitä löytämään rauhan ja eheytymisen.
Tässä olikin kaikki tältä viikolta. Ensi viikkoon!
Koko tiimin puolesta näkemiin ja Jumalan siunausta!
Suomennos: Marianne Tenetz